Egészséges önbizalom – Művészettel a harmonikusabb életért
“Akinek van kellő akaratereje, önmagába vetett tántoríthatatlan hite, na és persze némi szerencséje is – a szerencse pedig mindig tudja, hogy hová, milyen mértékben kell mennie -, az egészen biztosan jól fogja érezni magát a bőrében. Rá fog érezni az élet ízére, értelmére, önmaga helyére és szerepére. “
-Reményik László-
„Önbizalom – az önmagadba vetett hited mértéke”
Az önbizalom a belső erőnk egyik legfőbb alapja, mely önismereten alapszik; megmutatja, hogy mennyire bízunk önmagunkban, a tudásunkban és képességeinkben. Egészséges önbizalomra mindenkinek szüksége van!
Ha kicsi önbizalommal rendelkezünk, vagyis kevésbé hiszünk adottságunkban, rátermettségünkben, az élet minden területén folyamatos problémákkal, kellemetlenségekkel kell, hogy szembesüljünk. Állandó negativitás fog uralkodni érzelmi életünkben, és folyamatos csalódottságban kell részesülnünk, akárhol is legyünk.
Önbizalomhiányról árulkodó néhány hétköznapi tünet:
testbeszéd: görnyedt vagy túl merev, feszes testtartás; gyenge kézfogás (akár nyirkos, hideg kéz
túlzott érzékenység a kritikákra: vérmérséklettől függően dühös és szúrós lesz az egyén,vagy éppen csiga módjára a házába vonul megszégyenülten
dicséret visszautasítása – hiszen tudat alatt nem hiszi el az önbizalomhiányos, hogy van értékes tulajdonsága
állandó mentegetőzés – a kevés önbizalommal rendelkező egyén már előre leszereli az őt érő esetleges kritikát
túlzott féltékenység és kapcsolatfüggőség – tudat alatt nem hiszi el, hogy igazán szerethető, ezért állandóan összehasonlítja magát másokkal, miközben belül kevésnek gondolja magát, éppen ezért fél, hogy elhagyják és végül egyedül marad
kérkedés – az önbizalomhiányban szenvedő egyén javai, vagyona, ismeretségi köre, pozíciója hangoztatásával reméli kivívni mások elismerését
mások állandó kritizálása – saját magáról és bizonytalanságáról igyekszik az önbizalomhiányos egyén elterelni a figyelmet, így mások kinézetén, eredményein köszörüli a nyelvét
Ahhoz, hogy növeljünk a magunkba vetett hitünk mértékét, először önismeretre van szükségünk. Fel kell térképezzük eddigi életutunkat, hiszen a múltbeli események alakították ki jelenlegi helyzetünket, általános viselkedésünket, eddigi eredményeinket.
Elfogadásra és mélyebb megértésre van szükségünk önmagunkról, valamint az önismeretnek olyan mélységére kell jutni, hogy lényünk valódi oldalát lássuk.
Dolgozzunk személyiségünkön, és hagyjunk fel korlátozó hiedelmeinkkel, hogy ki tudjuk bontakoztatni a bennünk rejlő képességeket!
Ha szeretnénk egészséges önbizalommal rendelkezni, érdemes a következő tulajdonságokat magunkévá tenni:
nyugodság, lazaság
lényegretörő, egyenes kommunikáció
Sajátítsuk el a pozitív gondolkodás művészetét, tanuljunk határozottságot, stresszkezelést, alkalmazzunk személyiségfejlesztő gyakorlatokat és önszuggesztiót!
„Eljön majd a nap, amikor senki szava sem tud majd letörni. Akkor már erős leszel. Nem fog érdekelni, hogy ki mit mond, hiszen egyetlen dolog lesz biztos számodra: méghozzá az, hogy neked mi az igaz. Benned mi van, számodra mi jó, meg neked mit jelent. Történhet bármi, te biztos leszel annyira magadban, hogy lásd, mi a te utad, és mi az, aminek köze nincs hozzád."
-Oravecz Nóra-
Jobb agyféltekés gondolkodásmód fejlesztése rajzolással, festéssel
"Művészet és önfejlesztés egy helyen!"
A kreativitás mindenkié!